
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘ Η ΙΜ Α 

6 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

975 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,279 στρ. στη θέση «Ρόκλι» της πε¬ 
ριφέρειας Κοινότητας Μεσοχωριού Νήσου Καρπάθου, Νομού 

Δωδ/νήσ ου .·.. 1 

Κήρυξη αναδασωτέας έκτασης 5,000 στρ. στη θέση «Δάφνη» της 
περιφέρειας Κοινότητας Ψίνθου Νήσου Ρόδου, Νομού Δωδ/ 

νήσου. 2 

Κήρυξη ως αναδασωτέας δασικής έκτασης 3,256 στρεμμάτων στη 
θέση «Σταυροδρόμια» περιοχής Κοινότητας Αιγάνης Ν. Λάρισας 3 
Κήρυξη ως αναδασωτέας δασικής έκτασης εκατόν είκοσι εννέα 


(129) στρεμμάτων στη θέση «Μπέσικο» περιοχής Κοινότητας 
Βλαχογιαννίου Ν. Λάρισας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στο λιμάνι της Ύδρας 5 
Παράταση χρόνου αναστολής οικοδομκών αδειών και οικοδομικών 


εργασιών στην Ανατολή Ιωαννίνων. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4918 . (1) 


Κήρυξη αναδασωτέας έκτασης 0,279 στρ. στη θέση «Ρόκλι» της περι¬ 
φέρειας Κοινότητας Μεσοχωριού Νήσου Καρπάθου, Νομού Δωδ/ 
νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις για διοικητική αποκέντρωση διατάξεις. 


2. Τις διατάξεις του άρθρ. 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 και β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.1980, β) 182447/3049/24.9.1980. 

5. Την έκθεση αυτοψίας και την πρόταση του Τεχν. Δασ/νίας Πανα¬ 
γιώτη Διμέλη για την κήρυξη αναδασωτέας της αναφερόμενης στο θέμα 
έκτασης και την αριθ. Δ.Υ./1.9.87 εισήγηση της Δ/νσης Δασών Δωδ/ 
νήσου, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους και την αποκατάσταση της βλάστησης που καταστράφηκε 
από παράνομη εκχέρσωση την περίοδο Ιανουάριου 1986 το δάσος τρ. 
πεύκης εμβαδού διακοσίων εβδομήντα ενέα (279) τετρ. μέτρων που 
ανήκει στο Δημόσιο και βρίσκεται στη θέση «Ρόκλι» της Κοινότητας Με¬ 
σοχωριού Καρπάθου προσδιορίζεται από τα στοιχεία (Α. Β,Γ,Δ,Ε,Α) 
όπως φαίνεται στο σχεδιάγραμμα που επισυνάπτεται και αποτελεί ανα¬ 
πόσπαστο μέρος της απόφασης αυτής και έχει όρια: 

Βόρεια: Με δημόσιο δάσος τρ. πεύκης. 

Νότια: Με δηιυόσιο δάσος τρ. πεύκης μονοπάτι, αγρόκτημα. 

Ανατολικά: Με ρέμα και συνέχεια ελαιώνα και δάση. 

Δυτικά: Με αγρόκτημα και μονοπάτι. 

Η απόφαση αυτή να δημοσιευθεί στην Εφημερίδα της Κυβέρνησης 
σύμφωνα με το'αρθρο 41 Ν. 998/79. 

Ρόδος, 22 Σεπτεμβρίου 1976 
Ο Νομάρχης 
I. ΜΑΧΑΙΡΙΔΗΣ ~ 

Αριθ. 4917 (2) 

Κήρυξη αναδασωτέας έκτασης 5,000 στρ. στη θέση «Δάφνη» της περι¬ 
φέρειας Κοινότητας Ψίνθου Νήσου Ρόδου, Νομού Δωδ/νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθρ. 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. Ι.και β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.1980, β) 182447/3049/24.9.1980. 

5. Την έκθεση αυτοψίας και την πρόταση του Τεχν. Δασ/νίας Πανα¬ 
γιώτη Διμέλη για την κήρυξη αναδασωτέας της αναφερόμενης στο θέμα 
έκτασης και την αριθ. 4761/14.9.87 εισήγηση της Δ/νσης Δασών 
Δωδ/νήσου, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από πυρκαϊά στις 5 Αυγούστου 1987 την δασική έκταση που 


ανήκει στο Δημόσιο (Ε.Σ.) εμβαδού δύο (2) στρεμμάτων χβοεν ια,Ο-ο 
σίων πενήντα (950) τετρ. μέτρων που αποτελεί τμήμα της ΚΜ 1153 
γαιών Ψίνθου και τη δημόσια δασική έκταση εμβαδού δύο (2) στρεμμά¬ 
των και πενήντα (50) τετρ. μέτρων τμήμα της ΚΜ 1132 γαιών Ψίνθου 
δηλαδή συνολικά έκταση πέντε (5) στρεμμάτων στη θέση «Δάφνη» Κοι¬ 
νότητας Ψίνθου Νήσου Ρόδου, Νομού Δωδ/νήσου προσδιορίζεται από 
τα στοιχεία (1,2,3,4,5,1) όπως φαίνεται στο σχεδιάγραμμα που επισυ¬ 
νάπτεται αποτελεί αναπόσπαστο μέρος της απόφασης αυτής και έχει 
όρια: 

Βόρεια: Με δασική έκταση. 

Νότια: Με δασική έκταση. 

Ανατολικά: Με αγροτικό δρόμο και συνέχεια δασ. εκτάσεις. 

Δυτικά: Με εγκαταστάσεις στρατοπέδου. 

Η απόφαση αυτή να δημοσιευθεί στην Εφημερίδα της Κυβέρνησης 
σύμφωνα με το’άρθρο 41 Ν. 998/79. 

Ρόδος, 22 Σεπτεμβρίου 1976 
Ο Νομάρχης 
I. ΜΑΧΑ1ΡΙΔΗΣ 

Αριθ. 2322 (3) 

Κήρυξη ως αναδασωτέας δασικής έκτασης 3,256 στρεμμάτων στη 
θέση «Σταυροδρόμια» περιοχής Κοινότητας Αιγάνης Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

I. Τις διατάξεις για διοικητική αποκέντρωση. 

^ 2. Τις διατάξεις της παρ. 3 του άρθρου 117 του Συντάγματος του 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παράγρ. 1, β) του άρθρου 38 παράγρ. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. 1η 2267/9.9.87 πρόταση του Δασαρχείου Λάρισας περί κηρύ- 
ξεως ως αναδασωτέας της αναφερόμενης στο θέμα εκτάαεως, που πα¬ 
ράνομα καταλήφθηκε και εκχερσώθηκε από τους Απόστολο Χριστοδού¬ 
λου και Ιωάννη Β. Καραζήση κατοίκων Αιγάνης και Αυστραλίας αντί¬ 
στοιχα κατά το χρονικά διάστημα από Απρίλιο 1985 έως Απρίλιο 
1987, αποφασίζουμε: 

Κηρύσσουμε ως αναδασωτέα, με σκοπό τη διατήρηση του χαρα¬ 


κτήρα της δασικής έκτασης, ώστε ν’ αποκλεισθεί η διάθεση αυτής για 
άλλο προορισμό, την δημόσια και κοινοτική δασική έκταση, εμβαδού 
τριών και 256/1000 (3,256) στρεμμάτων, που βρίσκεται στη θέση 
«Σταυροδρόμια» περιφέρειας Κοινότητας Αιγάνης Νομού Λάρισας. 

Προσδιορίζεται από τα στοιχεία Α Β Γ Δ Ε Ζ Α και έχει όρια: 

Ανατολικά: Με δασική έκταση και ελαιοπερΐβολο Θωμά Μπλέτσα. 

Δυτικά: Με αγροτοδασικό δρόμο και ζώνη αειφύλλων - πλατυφύλ- 
λων. 

Βόρεια: Με δασική έκταση. 

Νότια: Με δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η δασική βλάστηση θα αποκατασταθεί με φυσική αναγέννηση (παρ 
1 άρθρο 38 Ν. 998/79). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 22 Σεπτεμβρίου 1987 
Ο Νομάρχης 
ΔΗΜ.ΚΟΤΚΟΤΑΛΚΗΣ 

Αριθ. 2323 (4) 

Κήρυξη ως αναδασωτέας δασικής έκτασης εκατόν είκοσι εννέα (129) 

στρεμμάτων στη θέση «Μπέσικο» περιοχής Κοινότητας Βλαχογιαν- 

νίου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παρ. 3 του άρθρου 117 του Συντάγματος του 
1975. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παράγρ. 1, β) του άρθρου 38 παράγρ. 
1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Τη 3566/9.9.1987 πρόταση του Δασαρχείου Λάρισας περί κη- 
ρύξεως ως αναδασωτέας της αναφερόμενης στο θέμα εκτάσεως, που 
κάηκε από πυρκαϊά στις 10.7.1987, αποφασίζουμε: 

Κηρύσσουμε ως αναδασωτέα, με σκοπό τη διατήρηση του χαρα¬ 
κτήρα της δασικής έκτασης, ώστε ν’ αποκλεισθεί η διάθεση αυτής για 


άλλο προορισμό, την δημόσια δασική έκταση, εμβαδού εκατόν είκοσι εν¬ 
νέα (129) στρεμμάτων, που βρίσκεται στη θέση «Μπέσικο» περιφέρειας 
Κοινότητας Βλαχογιαννίου Νομού Λάρισας. 

Προσδιορίζεται από τα στοιχεία ΑΒΓ ΔΕΖΗΘΙΑ και έχει όρια: 

Ανατολικά: Με δημοσία δασική έκταση. 

Δυτικά: Με επαρχιακό δρόμο Βλαχογιαννίου - Μ. Ελευθεροχω¬ 
ρίου. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η δασική βλάστηση θα αποκατασταθεί με φυσική αναγέννηση (παρ. 
1 άρθρο 38 Ν. 998/79). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 22 Σεπτεμβρίου 1987 
Ο Νομάρχης 
ΔΗΜ. ΚΟΥΚΟΥΑΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 60635/4601 (5) 

Αναστολή χορήγησης οικοδομικών αδειών στο λιμάνι της Ύδρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τις διατάξεις της παραγρ. 3 του άρθρου 4. 

2. Τις διατάξεις του από 19.10.1978 π.δ/τος «Περί χαρακτηρισμού 
ως παραδοσιακών οικισμών τινών του Κράτους και καθορισμού των 
όρων και περιορισμών δομήσεως των ο.κοπέδων αυτών» (ΦΕΚ 594/ 

Δ). 

3. Τις διατάξεις της παραγρ. α του άρθρου 2 το υπ’ αριθμ. 183/ 
1986 π.δ/τος «Έγκριση τροποποιήσεων σχεδίων πόλεων και καθορι¬ 
σμός όρων και περιορισμών δόμησης από τους νομάρχες» (ΦΕΚ 70/Α). 

4. Τις διατάξεις της παρ. 2α του άρθρου 1 της υπ’ αριθ. 3564/69/ 
10.2.1987 απόφασης του Υπουργού Περιβάλλοντος, Χωροταξίας και 
Δημοσίων Έργων «Μεταβίβαση αρμοδιοτήτων του Τπουργού Περι¬ 
βάλλοντος, Χωροταξίας και Δημοσίων Έργων στον Γενικό Γραμματέα 
κλπ.» (ΦΕΚ 78/8), αποφασίζουμε: 

1) Αναστέλλεται για έξη (6) μήνες η χορήγηση οικοδομικών αδειών 
στα οικόπεδα, που έχουν πρόσοψη στο κεντρικό λιμάνι της Ύδρας, προ- 
κειμένου να συνταχθεί Ειδικός Κανονισμός δόμησης για την προστασία 
διατήρηση και ανάδειξη του παραδοσιακού χαρακτήρα των κτιρίων της 
μετώπης του κεντρικού λιμανιού. 

2) Από την αναστολή εξαιρούνται οι άδειες επισκευής, συντήρησης ή 
αποκατάστασης και οι άδειες για λόγους υγιεινής χρήσης και ασφάλειας 
των υφισταμένων κτισμάτων. 


3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 2 Οκτωβρίου 1987 
Με εντολή Υπουργού 
Ο Γενικός Γραμματέας 
ΑΛΕΞ. ΠΑΝΤΑΖΗΣ 

- ♦- 

Αριθ, οίκ. ΕΠΑ 1043 (6) 

Παράταση χρόνου αναστολής οικοδομκών αδειών και οικοδομικών ερ¬ 
γασιών στην Ανατολή Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τα άρθρα 8 και 85 του Ν.Δ/γματος 17.7.23. 

2) Τον Α.Ν.314/68 όπως τροποποιήθηκε με το Ν.Δ/γμα 1018/ 
71, το άρθρο 33 του Ν. 1337/83, το άρθρο 8 του Ν.1512/85 και το 
άρθρο 34 του ΓΟΚ/85. 

3) Το άρθρο 37 του Ν.3200/55. 

4) Την με αριθ. οίκ. 195/20.3.87 Απόφασή μας. 

5) Το γεγονός ότι υποβλήθηκε η Β' φάση της Πολεοδομικής Μελέτης 
Επέκτασης - Αναθεώρησης Ανατολής Ιωαννίνων, αποφασίζουμε: 

Παρατείνουμε για ένα εξάμηνο την αναστολή εκδόσεως οικοδομικών 
αδειών και οικοδομικών εργασιών στον οικισμό Ανατολής που είχε επι¬ 
βληθεί με την αριθ. οίκ. 195/20.3.87 Απόφασή μας και ισχύει για την 
περιοχή που φαίνεται στα συνημμένα διαγράμματα με διαγράμμιση. 

Ιωάννινα, 22 Σεπτεμβρίου 1987 
Ο Νομάρχης 

ΔΗΜΗΤΡΗΣ ΟΙΚΟΝΟΜΟΥ 






ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


10369 















10370 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 








